Diari Oficial de la Generalitat Valenciana


Sumari del DOGV 8728, del 29-01-2020 (2020/754)

RESOLUCIÓ de 27 de gener de 2020, de la Vicepresidència i Conselleria d'Igualtat i Polítiques Inclusives, per la qual es prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8728

Data del DOGV
:   29-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/754


Data del document
:   27-01-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 27 de gener de 2020, de la Vicepresidència i Conselleria d'Igualtat i Polítiques Inclusives, per la qual es prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. [2020/754]  
Antecedents de fet  
I. La Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, va convocar els acords d'acció concertada en matèria de serveis socials en el sector de la infància i l'adolescència per als anys 2019 i 2020 (DOGV 8467, 18.01.2019). El finançament dels centres i serveis concertats es va realitzar amb càrrec al programa pressupostari 313.30, Infància i adolescència, capítol IV, codi de línia S5234000, dels pressupostos de la Generalitat per a 2019.  
De conformitat amb l'article 2 de l'annex I d'aquesta resolució, el termini de vigència de la convocatòria s'inicia en la data en què es publique la resolució de convocatòria en el Diari Oficial de la Generalitat Valenciana i acaba el 31 de desembre de 2020, sense perjudici que els concerts constituïts a l'empara d'aquesta puguen ser prorrogats més enllà d'aquesta data.  
II. La Resolució de 17 de maig de 2019, de la Vicepresidència i Conselleria d'Igualtat i Polítiques Inclusives (DOGV 8555, 24.05.2019), resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada.  
  
L'article 32.2.b de l'annex I de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada, estableix que, durant el termini de vigència de la convocatòria, l'òrgan competent per a resoldre el procediment de concertació pot obrir, si hi ha crèdit adequat i suficient per a això i les necessitats del servei ho justifiquen, un nou termini de presentació per a concertar tant els serveis o centres que hagen quedat deserts com aquells altres que calga per a atendre necessitats sobrevingudes  
III. Per mitjà de la Resolució de 6 d'agost de 2019 (DOGV 8609, 08.08.2019), de la Vicepresidència i Conselleria d'Igualtat i Polítiques Inclusives, s'obri un termini nou de la convocatòria, davant de l'exigència d'atendre necessitats sobrevingudes, l'objecte específic de les quals és concertar quaranta places d'acolliment residencial amb programes de projecte migratori a la província d'Alacant.  
En aquest text en l'apartat dotzé, relatiu a la duració del concert, s'establia el següent: «1. El termini de vigència del concert comença en la data que es determine en la resolució de concessió i acaba el 31 de desembre de 2019, sense perjudici de la pròrroga possible. 2. El concert pot prorrogar-se, per acord mutu, abans que aquest acabe i per resolució de l'òrgan competent per a la decisió, si hi concorren les circumstàncies establides en l'article 35 del Decret 181/2017. La vigència del concert pot prorrogar-se pel mateix període, però tot condicionat a l'existència de crèdit suficient.»  
IV. La Resolució de 20 de setembre de 2019 (DOGV 8644, 27.09.2019), de la Vicepresidència i Conselleria d'Igualtat i Polítiques Inclusives, va resoldre sobre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.  
En aquest text, en l'apartat quart s'estableix: «El concert social que se subscriga ha de tenir una duració que s'iniciarà l'1 d'octubre de 2019, i conclourà el dia 31 de desembre de 2019, sense perjudici de la pròrroga possible.»  
V. A hores d'ara, després de la nova configuració del Consell, dins de l'estructura orgànica de la Vicepresidència i Conselleria d'Igualtat i Polítiques Inclusives, la Direcció General de Gestió i Organització del Sistema disposa del programa pressupostari 311.20, Gestió i organització del sistema, tal com assenyala l'article 40 del Decret 105/2019, de 5 de juliol, del Consell, que estableix l'estructura orgànica bàsica de la Presidència i de les conselleries de la Generalitat, i exerceix la funció de la implementació de l'acció concertada.  
VI. S'ha rebut en la Direcció General de Gestió i Organització del Sistema, en data 05.12.2019, un informe de la Direcció Territorial d'Alacant de la Conselleria d'Igualtat i Polítiques Inclusives, en el qual s'acredita que l'entitat d'iniciativa social que ha subscrit i formalitzat el concert social objecte de la present pròrroga compleix els requisits per a formalitzar-la.  
  
Fonaments de dret  
  
I. La Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana, estableix, en l'article 34, l'acció concertada com a forma de provisió de les prestacions del Sistema Públic Valencià de Serveis Socials. Així mateix, l'article 87 defineix els acords d'acció concertada com a instruments organitzatius de naturalesa no contractual a través dels quals les administracions competents podran organitzar la prestació de serveis socials per part d'entitats d'iniciativa social el finançament de les quals, l'accés i el control siguen competència seua.  
II. A la Vicepresidència i Conselleria d'Igualtat i Polítiques Inclusives, d'acord amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, s'han assignat les competències en matèria de polítiques de prestació social, serveis socials, dependència, persones amb diversitat funcional, famílies, d'infància i d'adolescència, d'adopcions, de joventut, dona, persones migrants i voluntariat social.  
  
III. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials, i en el títol VII (articles 34 a 36) regula la pròrroga dels concerts, i estableix la possibilitat de pròrroga a sol·licitud de les entitats o a l'inici del procediment de pròrroga, d'ofici, per part del corresponent centre directiu.  
  
IV. Tal com estableix l'article 35 del Decret 181/2017, de 17 de novembre, del Consell, constitueixen requisits i circumstàncies habilitadores de la pròrroga: que el servei s'estiga realitzant de conformitat, que l'entitat concertada continua complint els requisits necessaris per a l'acció concertada i que hi haja una consignació pressupostària adequada i suficient per a això.  
I per tot això, d'acord amb el que es disposa en el procediment de pròrroga de concerts socials, a proposta de la directora general de Gestió i Organització del Sistema, resolc:  
  
Primer  
Aprovar la pròrroga per a l'any 2020 de la Resolució, de 20 de setembre de 2019, de la Vicepresidència i Conselleria d'Igualtat i Polítiques Inclusives, per la qual es va resoldre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i d'adolescència per als anys 2019 i 2020.  
  
Segon  
Aprovar la pròrroga de l'acord d'acció concertada del servei de centre d'acolliment residencial amb quaranta places de programes de projecte migratori a la província d'Alacant amb l'entitat Fundació Antonio Moreno, CIF R17363715, per un import de 692.728,40 euros per a l'anualitat de 2020.  
  
Tercer  
L'aprovació de la pròrroga de concerts socials per a l'any 2020, per un import total de 692.728,40 euros, s'efectua amb efectes d'1 de gener a 31 de març de 2020 (91 dies) amb un mòdul plaça/dia de 190,31 euros, amb càrrec al crèdit consignat en el programa pressupostari 311.20, Gestió i organització del sistema, capítol IV, codi línia S5234, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives per a l'any 2020. La resolució de la present convocatòria queda condicionada a l'existència efectiva de crèdit adequat i suficient en el pressupost de l'exercici 2020.  
  
  
Quart  
La formalització de la pròrroga acordada s'ha de fer dins del termini de trenta dies, a comptar des de l'endemà de la publicació de la present resolució en el DOGV, mitjançant una addenda al document de formalització de concert social subscrit en 2019.  
  
València, 27 de gener de 2020.- La vicepresidenta del Consell i consellera d'Igualtat i Polítiques Inclusives: Mònica Oltra Jarque.